Mont-Dore

Mont-Dore on kunta Ranskassa Puy-de-Dômen departementissa Auvergne-Rhône-Alpesin alueella. Se sijaitsee Dordogne-joen varrella, noin 44 kilometriä Clermont-Ferrandin kaupungista lounaaseen.

Kunta sijaitsee Monts Doren vuoristossa, ja se on suosittu matkailukohde. Kunnan etelärajalla oleva Puy de Sancyn tulivuori kohoaa 1 886 metrin korkeuteen. Tulivuori ei ole aktiivinen, mutta sen tuottamaa lämpöä käytetään kylpylöissä. Mont-Doren lämpökylpylöitä käytettiin jo Rooman vallan aikaan. Puy de Sancyn rinteillä on talviaikaan hiihtokeskus ja kesäisin siellä on paikallisia vaellusreittejä retkeilijöille.

Vuonna 1898 rakennettiin Mont-Doren kylästä Capucinin funikulaari läheiselle Capucinin ylängölle. Tämä mahdollisti kylpylävieraiden pääsyn korkealle nauttimaan vaivattomasti puhtaasta ilmasta ja hoitamaan hengitysvaikeuksiaan. Se oli ensimmäinen sähköllä toimiva kiskoköysirata Ranskassa. 

Lähteet

Aiheesta muualla

Luokka:Puy-de-Dômen kunnat